BEM มาแรงบวกเกือบ 4% แนวโน้มกำไร Q3 สดใส
BEM บวกเกือบ 4% โบรกฯมองแนวโน้มกำไร Q3/59 สดใส จากให้บริการทางด่วนศรีรัชฯ-ได้ค่าจ้างเดินรถสายสีม่วง โดย ณ เวลา 10.39 น. ราคาอยู่ที่ 7.15 บา บวก 0.25 บาท หรือ 3.62% ด้วยมูลค่าซื้อขาย 330.47 ล้านบาท ด้านบล.ฟินันเซีย ไซรัส แนะนำ "ซื้อ" ราคาเป้าหมาย 12 บาท
19 ต.ค. 2559

ผู้สื่อข่าวรายงานว่า ราคาหุ้นบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ณ เวลา 10.39 น. ราคาอยู่ที่ 7.15 บา บวก 0.25 บาท หรือ 3.62% ด้วยมูลค่าซื้อขาย 330.47 ล้านบาท 
 

โดยบริษัทหลักทรัพย์ ฟินันเซีย ไซรัส ระบุในบทวิเคราะห์ฯแนะ”ซื้อ”หุ้น บมจ.ทางด่วนและรถไฟฟ้ากรุงเทพ (BEM) แนวโน้มกำไร ไตรมาส 3/59 สดใส โดยคาดว่าจะเพิ่มขั้น 30% จากไตรมาสก่อน เป็น 656 ล้านบาท จากการเริ่มให้บริการทางด่วนศรีรัช-วงแหวนรอบนอก และได้รับค่าจ้างเดินรถไฟฟ้าสายสีม่วงตั้งแต่เดือน ส.ค. และการประหยัดดอกเบี้ยจ่ายหลังรีไฟแนนซ์หนี้กลางปีที่ผ่านมา
นอกจากนี้ ปี 60 จะเป็นอีกปีที่สดใส เพราะรับรู้รายได้เต็มปีจากทางด่วนเส้นใหม่และค่าจ้างเดินรถสายสีม่วง และประหยัดดอกเบี้ยจ่ายอีกปีละกว่า 300 ล้านบาท จีงยังมีมุมมองเป็นบวกต่อเนื่องในระยะยาว พร้อมปรับไปใช้ราคาเป้าหมายหน้าที่ 12 บาท